ཀཱ་ཙན་བརྒྱུད་པའི་གསོལ་འདེབས་དབྱངས་ཆེན་དགྱེས་པའི་ཟུར་མིག་ལོ་ཙཱ་བ་ཆེན་པོ་སངས་རྒྱས་དཔལ་བཟང་པོས་མཛད་པ། ཨོཾ་སྭ་སྟི་པྲ་ཛེ་བྷྱ། ངག་གི་དབང་ཕྱུག་ཕྱག་ན་པདྨོ་ཅན། །སརྦ་ཛྙཱ་དང་པརྞ་ཀིརྟི་ཀ །དབང་ཕྱུག་གོ་ཆ་གྲགས་འབྱོར་དུར་སེང་ཞབས། །ཙནྡྲ་གོ་མི་ཆོས་འབངས་རིན་ཆེན་བློ། །པུརྞ་ཙནྟྲ་འཆི་མེད་སེང་གེ་དང་། །རབ་འབྱོར་ཟླ་བ་དབང་ཆེན་བཟང་པོ་དང་། །རྡོ་རྗེ་རྒྱལ་མཚན་ཤོང་སྟོན་བློ་བརྟན་དང་། །མཆོག་ལྡན་ལེགས་བློ་དཔང་ལོ་བུ་སྟོན་རྗེ། །རྣམ་གཉིས་ཞབས་བརྟེན་བྱང་རྩེ་ནམ་མཁའ་བཟང་། །དེའི་དབོན་པད་དཀར་ཆོས་སྐྱོང་ངག་དབང་གྲགས། །ཤེས་དཔལ་ཐུགས་རྗེ་དཔལ་དང་བུདྡྷའི་མཚན། །གནས་བརྟན་ལེགས་རྒྱལ་གྲགས་པ་བློ་གྲོས་མཆེད། །མཁྱེན་པ་གཅིག་བསྡུས་ལོ་ཆེན་ཆོས་སྐྱོང་བཟང་། །རྗེ་བཙུན་ངག་དབང་བློ་གྲོས་དབང་ཕྱུག་མཚན། །བུདྡྷ་ཤྲཱི་ལོ་ཆེན་སྟག་རྩེ་བ། །དུས་ཞབས་དབང་ཕྱུག་ཡོངས་འཛིན་ཀུན་དགའི་མཚན། །སྡེ་སྣོད་འཛིན་པ་རྩ་བའི་བླ་མ་སོགས། །ཀཱ་ཙན་བརྒྱུད་པ་ནོར་བུའི་ཕྲེང་བ་རྣམས། །སྤྱི་བོས་བརྒྱན་ཅིང་སྙིང་ནས་གསོལ་བ་འདེབས། །བདག་སོགས་རྨོངས་པའི་མུན་པ་རབ་བསལ་ནས། །བློ་གྲོས་ཕྱོགས་མེད་སྣང་བས་ཁེངས་པའི་མཐུས། །འགྲོ་ཀུན་འདྲེན་པའི་དཔལ་དུ་བདག་གྱུར་ཅིག །